b'\n_START_ARTICLE_\nPille Pruulmann-Vengerfeldt\n_START_PARAGRAPH_\nPille Pruulmann-Vengerfeldt (aastani 2004 Pille Vengerfeldt; s\xc3\xbcndinud 26. novembril 1978 J\xc3\xb5geval) on Eesti sotsiaalteadlane ja meediauurija.\n_START_SECTION_\nElulugu\n_START_PARAGRAPH_\nPille Pruulmann-Vengerfeldt on inseneri t\xc3\xbctar._NEWLINE_L\xc3\xb5petas 1997 Tartus Hugo Treffneri G\xc3\xbcmnaasiumi, 2001 T\xc3\x9c sotsiaalteaduskonna, 2002 samas magistrantuuri ja 2006 doktorantuuri. M.A. (meedia ja kommunikatsioon, 2002, T\xc3\x9c), v\xc3\xa4itekiri "Information flows in the new media enviroment: a case study of crisis news reception", Ph.D. samal teadusalal (2006, T\xc3\x9c), v\xc3\xa4itekiri "Information technology users and uses within the different layers of information environment in Estonia" (Tartu, 2006)._NEWLINE_Oli 2001\xe2\x80\x932003 T\xc3\x9c ajakirjanduse ja kommunikatsiooni osakonna projektijuht ja alates 2003. aastast oli samas teadur (osakond reorganiseeriti 2008 samanimeliseks instituudiks), 2003 ka Dublini \xc3\x9clikooli (Iirimaa) k\xc3\xbclalisteadur ja aastast 2008 ERMi teadur (osalise koormusega)._NEWLINE_Alates 1. septembrist 2015 on ta Tartu \xc3\x9clikooli meediauuringute professor.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkonnad: kommunikatsiooni- ja infoteadused; info\xc3\xbchiskond Eestis; uudised uue meedia keskkonnas; info\xc3\xbchiskonna tekkimisega seotud sotsiaalsed ja kultuurilised probleemid. V\xc3\xa4ljaande The Researching and Teaching Communication Book Series (ilmub aastast 2007) toimetajaid. \xc3\x9cle 20 teadustr\xc3\xbckise.'